EkBass/fiwiki-20250220-pages-articles huggingface dataset:
USS Texas (BB-35)

USS Texas (runkonumero BB-35) oli Yhdysvaltain laivaston New York -luokan taistelulaiva. Alus oli ensimmäinen Yhdysvaltain laivaston taistelulaiva, johon asennettiin ilmatorjuntakanuunat ja lentokonesuojaSturton, 2008, s. 200. == Valmistus == Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 17. huhtikuuta 1911. Alus laskettiin vesille 18. toukokuuta 1912 kumminaan neiti Claudia Lyon ja liitettiin laivastoon 12. maaliskuuta 1914 ensimmäisenä päällikkönään Albert W. Grant.Whitley, M. J. s. 246DANFS == Palvelus == USS Texas lähti Norfolkin laivastontelakalta 24. maaliskuuta 1914 Hampton Roadsissa pysähtyen New Yorkiin. Alus vietti 26. ja 27. päivien välisen yön Tompkinsvillessä New Yorkissa ennen siirtymistään New Yorkin laivastontelakalle, jossa sille seuraavien kolmen viikon aikana asennettiin tulenjohtojärjestelmä. Aluksen ollessa New Yorkissa Yhdysvaltain presidentti Woodrow Wilson siirrätti Atlantin laivaston aluksia Meksikon aluevesille maiden välille syntyneen jännitteen vuoksi. Ongelma saatiin ratkaistua, mutta sen seurauksena Yhdysvallat nousi 21.-22. huhtikuuta maihin Vera Cruzissa vallatakseen tulliaseman. Alus lähti merelle 13. toukokuuta, ja se lähti Meksikon vesille ilman koeajoa ja sitä seurannutta telakointia. Oltuaan viisi päivää Hampton Roadsissa 14.-19. toukokuuta alus liittyi kontra-amiraali Frank Friday Fletcherin laivasto-osastoon Vera Cruzin edustalla 26. toukokuuta. Alus viipyi alueella tukemassa maajoukkoja hieman yli kaksi kuukautta, kunnes se lähti 8. elokuuta Nipenlahdelle Kuubaan ja edelleen New Yorkiin. Se siirrettiin laivastontelakalle 21. elokuuta. Alus poistui telakalta 5. syyskuuta, ja se aloitti normaalipalveluksen Atlantin laivastossa. Lokakuussa alus palasi Meksikon rannikolle, ja siitä tehtiin kuukauden lopulla asema-alus Tuxpaniin, missä se viipyi marraskuun alkuun. Alus lähti Tampicosta 20. joulukuuta kohti New Yorkia, jossa se siirrettiin laivastontelakalle 28. joulukuuta. Aluksen korjaukset saatiin valmiiksi 16. helmikuuta 1915. Alus liitettiin kesällä 1919 Tyynenmeren laivastoon, josta se siirrettiin vuonna 1924 Atlantin laivastoon. Alus oli modernisoitavana Norfolkin laivastontelakalla 1. elokuuta 1925 - 23. marraskuuta 1926.Whitley, M. J. s. 252 Vuonna 1948 alus luovutettiin muistomerkiksi Texasin osavaltiolle. Alus hinattiin San Jacinto State Parkiin, missä se poistettiin virallisesti palveluskäytöstä 21. huhtikuuta. Alus poistettiin alusluettelosta 30. huhtikuuta.Whitley, M. J. s. 253 ==Lähteet== * * ===Viitteet=== == Aiheesta muualla == *Historic Naval Ships Association - USS Texas Luokka:Yhdysvaltain museolaivat Luokka:National Register of Historic Places -kohteet Texasissa Luokka:New York -luokan taistelulaivat Luokka:Yhdysvaltalaiset ensimmäisen maailmansodan taistelulaivat Luokka:Yhdysvaltalaiset toisen maailmansodan taistelulaivat
Darłowo

Darłowo (, ) on kaupunki Itämeren rannikolla Luoteis-Puolassa. Kaupunki sijaitsee Sławnon piirikunnassa Länsi-Pommerin voivodikunnassa. Vuoden 2019 arvion mukaan Darłowossa asui 13 695 asukasta. Kaupunki perustettiin todennäköisesti vuonna 1270, ja se tunnettiin aluksi nimellä Rügenwalde. Ensimmäinen maininta kaupungista on dokumentissa vuodelta 1271. Muun Pommerin lailla kaupunki saksalaistui ja päätyi Pyhän saksalais-roomalaisen keisarikunnan yhteyteen osana Pommerin herttuakuntaa. Vuodesta 1870 Pommeri oli osa yhdistynyttä Saksaa. Toisen maailmansodan aikana saksalaiset testasivat Darłowon alueella historian suurimpia tykkejä, ja siellä vieraili natsi-Saksan armeijan johtohenkilöstöä. Sodan jälkeen kaupunki liitettiin Puolaan muiden ns. takaisin saatujen alueiden () yhteydessä, ja sen saksalainen väestö siirrettiin Saksan uuden rajan länsipuolelle. Kaupunki sai uuden puolalaisen nimen Dyrłów, joka muutettiin myöhemmin Darłówiksi ja sittemmin nykyiseksi. Kaupungissa sijaitsee 1300-luvulla rakennettu ja 1600-luvulla täysin uudistettu Pommerin ruhtinaiden linna, joka toimii nykyään museona.Ari Taipale: Pitkin poikin Puolaa, s. 106-107. Tallinna-kustannus Oy, 2006. ISBN 9789525293364. Kaupungissa on myös säilynyt vanhoja kaupunginmuurien jäänteitä, joista huomattavin on 1300-luvulla rakennettu porttitorni Kamienna Wysoka. Kaupungin satamassa sijaitsee 1800-luvulla rakennettu 20 metriä korkea majakka. == Ystävyyskaupungit == * Hässleholm, Ruotsi * Nexø, Tanska * Gardelegen, Saksa * Starý Hrozenkov, Tšekki * Saint- Doulchard, Ranska == Lähteet == == Aiheesta muualla == Luokka:Länsi-Pommerin voivodikunnan kaupungit
Repo Men – noutajat

Repo Men – noutajat (Repo Men) on Miguel Sapochnikin ohjaama yhdysvaltalainen tieteis- ja toimintaelokuva vuodelta 2010. Elokuvan pääosissa näyttelevät Jude Law ja Forest Whitaker. == Aiheesta muualla == * Elokuvan kotisivu, Universal Pictures Luokka:Vuoden 2010 kanadalaiset elokuvat Luokka:Vuoden 2010 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset toimintaelokuvat Luokka:Yhdysvaltalaiset romaaneihin perustuvat elokuvat Luokka:Dystopiaelokuvat Luokka:Universal Picturesin elokuvat
Rakvere Lihakombinaat

Rakvere Lihakombinaat AS on virolainen lihateollisuusyhtiö, liikevaihdoltaan Baltian suurin, toimii Virossa, Latviassa ja Liettussa. Yhtiön keskus on Rakveren kaupunkiin vuonna 1990 valmistunut lihanjalostustehdas. Se on Baltian suurin ja suunniteltu alun perin tuottamaan elintarvikkeita Viron markkinoille ja Leningradin talousalueelle. Tehdas on suomalaisen Tuottajain Lihakeskuskunnan suunnittelema ja suomalaisten rakentajien rakentama. Viron uudelleenitsenäistymisen seurauksena Rakvere Lihakombinaat yksityistettiin 1995. Yhtiö laajensi toimintaansa sittemmin Latviaan 1997 ostettuaan sikäläisen A/s Rigas Miesnieksin. Elokuussa 1998 Rakvere Lihakombinaat siirtyi suomalaiseen omistukseen, kun pörssiyhtiö HKScan Oyj osti siitä osake- enemmistön. ==Historiaa== Rakvere Lihakombinaat laskee toimintansa alkaneen 1890, jolloin Rakveressä avattiin kaupungin ensimmäinen teurastamo. Vuonna 1944 kaupunginteurastamoon liitettiin paikalliset Baumannin ja Schenkelin lihanjalostustehtaat ja näistä yhdessä muodostettiin neuvostotalouden mukainen kombinaatti. Vuonna 1963 Rakveren kombinaattiin liitettiin sen naapurit Kohtla-Järven ja Narvan lihakombinaatit. Tällöin siitä tuli Viron suurin liha- alan yritys. ==Lähteet== *Rakvere Lihakombinaat AS *HKScan Oyj Luokka:Virolaiset yritykset Luokka:Elintarvikeyhtiöt Luokka:Rakveren kunta
Usolka

Usolka () on Jenisein vesistöön kuuluvan Tasejevan sivujoki Krasnojarskin aluepiirissä Venäjällä. Sen pituus on 356 kilometriä ja valuma-alueen laajuus 10 800 neliökilometriä. Joki virtaa Keski-Siperian ylängön lounaisreunalla. Se jäätyy loka-marraskuun vaihteessa ja vapautuu jäistä huhti-toukokuussa. Keskimääräinen virtaama 69 kilometrin päässä joen suusta on 21,7 kuutiometriä sekunnissa. Kesällä on usein sateiden aiheuttamia tulvia. Usolkan alajuoksulla on suolaesiintymiä, joista se on saanut nimensä. Joen varrella sijaitsevat Dzeržinskojen ja Tasejevon piirikeskukset. ==Lähteet== Luokka:Jenisein vesistö Luokka:Krasnojarskin aluepiirin joet
Luettelo televisiosarjan Puumanainen jaksoista

Tämä on luettelo televisiosarjan Puumanainen jaksoista. Sarjan ensimmäinen jakso esitettiin ABC-kanavalla Yhdysvalloissa 23. syyskuuta 2009. Tähän mennessä jaksoja on esitetty yhteensä 63. Sarjan jaksot on kahta poikkeusta (jaksot Pilot ja Everything Man) lukuun ottamatta nimetty Tom Pettyn laulujen mukaan. ==Tuotantokaudet== Kausi Jaksot Esitysvuodet Katsojia USA:ssa DVD:n julkaisupäivä Alue 1 Alue 2 1 24 2009-2010 7,34 milj. 17. elokuuta 2010 27. syyskuuta 2010 2 22 2010-2011 ei tiedossa ei tiedossa ei tiedossa 3 15 2012 ei tiedossa ei tiedossa ei tiedossa 4 15 2013 ei tiedossa ei tiedossa ei tiedossa ==Ensimmäinen tuotantokausi (2009–2010)== Jakso (sarja) Jakso (kausi) Alkuperäinen nimi Suomenkielinen nimi Ohjaus Käsikirjoitus Esityspäivä (USA) ==Toinen tuotantokausi (2010–2011)== Jakso (sarja) Jakso (kausi) Alkuperäinen nimi Suomenkielinen nimi Ohjaus Käsikirjoitus Esityspäivä (USA) ==Kolmas tuotantokausi (2012)== {| class="wikitable" style="width:100%; margin-right:0;" |- ! style="background:#4CBB17; color:#fff;"| Jakso (sarja) ! style="background:#4CBB17; color:#fff;"| Jakso (kausi) ! style="background:#4CBB17; color:#fff;"| Alkuperäinen nimi ! style="background:#4CBB17; color:#fff;"| Suomenkielinen nimi ! style="background:#4CBB17; color:#fff;"| Ohjaus ! style="background:#4CBB17; color:#fff;"| Käsikirjoitus ! style="background:#4CBB17; color:#fff;"| Esityspäivä (USA) ! style="background:#4CBB17; color:#fff;"| Katsojia (USA) |} ==Neljäs tuotantokausi (2013)== Jakso (sarja) Jakso (kausi) Alkuperäinen nimi Suomenkielinen nimi Ohjaus Käsikirjoitus Esityspäivä (USA) Katsojia (USA) ==Lähteet== Puumanainen
Taimyra

Taimyra () on Karanmereen laskeva joki Krasnojarskin aluepiirin Taimyrin piirissä Venäjällä. Sen pituus on 840 kilometriä (toisten tietojen mukaan 638 kilometriä), valuma-alueen laajuus 124 000 neliökilometriä ja keskimääräinen virtaus 1220 kuutiometriä sekunnissa. Joki saa alkunsa Byrrangavuorilta, virtaa Taimyrjärven läpi ja laskee Karanmeren Taimyrinlahteen. Se jäätyy syys- lokakuun vaihteessa ja vapautuu jäistä touko-kesäkuussa. Virtaus vaihtelee voimakkaasti ja on pienimmillään talvella. Taimyralla harjoitetaan baikalinsiian, planktonsiian ja nelman kalastusta. ==Lähteet== * Luokka:Krasnojarskin aluepiirin joet Luokka:Taimyr
Tasejeva

Tasejeva () on Jenisein vesistöön kuuluvan Angaran sivujoki Krasnojarskin aluepiirissä Venäjällä. Sen pituus on 116 kilometriä, valuma-alueen laajuus 128 000 neliökilometriä ja keskimääräinen virtaus 740 kuutiometriä sekunnissa. Joki saa alkunsa Birjusan ja Tšunan yhtyessä toisiinsa. Se jäätyy loka- marraskuun vaihteessa ja vapautuu jäistä huhti-toukokuussa. Tasejeva on liikennöintikelpoinen. Sen suurin sivujoki on Usolka. ==Lähteet== Luokka:Jenisein vesistö Luokka:Krasnojarskin aluepiirin joet
Hantaika

Hantaika () on Jenisein sivujoki Krasnojarskin aluepiirin Taimyrin piirissä Venäjällä. Sen pituus on 174 kilometriä, valuma-alueen laajuus 30 700 neliökilometriä ja keskimääräinen virtaus 590 kuutiometriä sekunnissa. Joki saa alkunsa Hantaiskojejärvestä. Se jäätyy lokakuussa ja vapautuu jäästä kesäkuun alussa. Hantaikan suussa on Ust-Hantaiskajan vesivoimalaitos. ==Lähteet== Luokka:Jenisein vesistö Luokka:Krasnojarskin aluepiirin joet Luokka:Taimyr
Kvelertak

__NOTOC__ Kvelertak on vuonna 2007 perustettu norjalainen metallimusiikkia soittava yhtye, joka julkaisi yhtyeen nimeä kantavan esikoisalbumin 21. kesäkuuta 2010. Yhtyeen musiikillinen tyyli on sekoitus metallimusiikin alalajeja ja punkia. Yhtye kirjoittaa sanoituksensa äidinkielellään norjaksi, ja kappaleiden teemat käsittelevät pääasiassa skandinaavista mytologiaa ja viikinkitaruja. Heinäkuussa 2018 laulaja Erlend Hjelvik ilmoitti jättävänsä yhtyeen kesken kiertueen. Samaan aikaan yhtye ilmoitti saattavansa kiertueen loppuun korvaavan laulajan kanssa sekä valmistelevansa kappalemateriaalia vuonna 2019 julkaistavaa neljättä studioalbumia varten. == Jäsenet == *Vidar Landa – kitara (2007–) *Bjarte Lund Rolland – kitara (2007–) *Marvin Nygaard – basso (2007–) *Håvard Takle Ohr - rummut (2019-) *Maciek Ofstad – kitara, laulu (2009–) *Ivar Nikolaisen – laulu (2018–) === Entiset jäsenet === *Erlend Hjelvik – laulu (2007–2018) *Anders Mosness – kitara (2007–2009), rummut (2007–2008) *Kjetil Gjermundrød – rummut (2008–2019) Muut *Steve Moore - rummut (sessiojäsen) (2019) == Diskografia == === Albumit === * * * * * === Singlet === * ”Mjød” (2010) * ”Blodtørst” (2010) * ”Bruane Brenn” (2013) * ”Kvelertak” (2013) * ”1985” (2016) * ”Berserkr” (2016) * ”Bråtebrann” (2019) * ”Crack of Doom” (feat. Troy Sanders) (2020) * Krøterveg Te Helvete (2023) * Skoggangr (2023) * Endling (2023) === EP:t === * === Demot === * ==Lähteet== ==Aiheesta muualla== *Viralliset kotisivut *Virallinen MySpace-sivu Luokka:Norjalaiset hard rock -yhtyeet Luokka:Norjalaiset hardcore punk -yhtyeet Luokka:Norjalaiset black metal -yhtyeet
Kadyi

Kadyi () on kaupunkimainen taajama Kostroman alueella Venäjällä. Se sijaitsee Njomdan sivujokeen Votgatiin laskevan Kadyjevkajoen suussa 146 kilometriä Kostromasta itään. Taajama on Kadyin piirin keskus. Sen kautta kulkee Kostroman ja Verhnespasskojen välinen maantie. Asukkaita on 3 500 henkeä (vuonna 2010). Paikkakunta on perustettu vuonna 1546 linnoitukseksi tataarien hyökkäyksiä vastaan. 1400-luvulta lähtien seutu oli tärkeä suolan tuottaja. Vuonna 1673 Kadyista tuli Kostroman esikaupunki. Vuosina 1778–1797 se oli Kostroman käskynhaltijakuntaan kuuluneen kihlakunnan keskus. 1800-luvun lopulla Kadyi oli Makarjevin kihlakuntaan kuulunut tuhannen hengen pikkukaupunki, jonka asukkaat harjoittivat maanviljelyä sekä marjojen ja sienten kauppaa. Venäjän vallankumouksen jälkeen se alennettiin kyläksi. Vuonna 1971 se sai kaupunkimaisen taajaman statuksen. Kadyissa toimii vaneritehdas, puunhankinta- ja metsäteollisuusyrityksiä, leipätehdas ja kirjapaino. Taajamassa on kaksi lastentarhaa, keskikoulu, musiikkikoulu ja lasten luomistyön keskus. Kulttuurilaitoksia ovat vapaa-ajankeskus, piirin keskuskirjasto, lastenkirjasto ja kotiseutumuseo. Sosiaalipalveluihin kuuluu palvelukeskus ja piirisairaala. Paikallislehtenä ilmestyy Rodnoi krai (”Kotiseutu”). ==Lähteet== ==Aiheesta muualla== * Kadyin piirin sivusto Luokka:Kostroman alueen kaupunkimaiset taajamat Luokka:Venäjän entiset kaupungit
Pokara

pienoiskuva|Uittokeksejä metsämuseo Luston näyttelyssä Punkaharjulla. Pokara (myös pokura (, багор)Toivo Vuorela: Kansatieteen sanasto, Suomalaisen kirjallisuuden seura 1964., keksi (ruots. käxe), lastauspiikki, uittohaka) on metsätöissä, puun korjuussa käytettävä työväline. Pokaran avulla nostetaan ja vedetään puita esimerkiksi niitä pinottaessa tai lastattaessa. Pokarassa on lyhyt varsi, jonka toisessa päässä on piikkimäinen terä ja toinen pää on muotoiltu kahvaksi. Kahvan päässä voi olla mutka. Nykyään metsänkorjuun koneellistuminen on vähentänyt pokaran käyttöä. Käsityövälineistä perinteisen pokaran on korvannut tukkikoukku eli nostokoukku, jossa kädensijana on varren sijasta soikea lenkkimäinen kahva ja puuhun tarraa koukun terävä pää. Tukkeja uitossa käsiteltäessä käytetään pitkävartista keksiä, jonka teräosa voi olla samantapainen kuin pokarassa, mutta käyttötapa on erilainen ja varsi pitkä. Keksi lyödään puuhun kiinni kahden käden otteella tai sillä vedetään tai työnnetään puuta lyömättä keksiä puuhun kiinni, pokaran käyttöote puolestaan on samantapainen kuin pientä veistokirvestä käytettäessä. ==Lähteet== ==Aiheesta muualla== * Kantapuu-museotietokanta: haku 'pokara' * Kantapuu- museotietokanta: haku 'uittokeksi' Luokka:Metsätyökalut
Ilmestysmaja

Ilmestysmaja eli tabernaakkeli (hepreaksi Mishkan, Ohel) oli siirrettävä pyhäkköteltta, jonka israelilaiset rakensivat Toisen Mooseksen kirjan mukaan pakomatkallaan Egyptistä. Ilmestysmaja rakennettiin israelilaisten johtajan Mooseksen Jumalalta saamien ohjeiden mukaisesti, ja se purettiin aina kun israelilaiset lähtivät liikkeelle. Ilmestysmajan kautta Jumala puhui kansalleen, mistä maja on saanut nimensä. Jumalan kerrottiin asustavan pyhäkön sisimmässä huoneessa eli kaikkeinpyhimmässä. Ilmestysmajan sisällä oli myös liitonarkki. Israelilaiset pyhittivät ilmestysmajan Jumalan heille opettamilla seremonioilla, joihin kuului ylipappi Aaronin suorittamia uhreja. Kun israelilaiset olivat pitkän pakomatkansa päätteeksi saapuneet luvattuun maahan, ilmestysmaja sijoitettiin Siloon, missä se sijaitsi koko tuomarien aikakauden ajan, kunnes kuningas Daavid haetutti sen Jerusalemiin. Ilmestysmajan korvasi kuningas Salomon rakennuttama Salomon temppeli. ==Lähteet== == Aiheesta muualla == Luokka:Toinen Mooseksen kirja Luokka:Viides Mooseksen kirja
Daniil Granin

Daniil Aleksandrovitš Granin (, oikea sukunimi German, Ге́рман; 1. tammikuuta 1919 nykyisen Kurskin alueen Volyn – 4. heinäkuuta 2017 Pietari) oli venäläinen kirjailija. Daniil Granin syntyi metsänhoitajan perheeseen. Isä karkotettiin Siperiaan ja äiti elätti perhettä ompelijana Leningradissa. Vuonna 1940 Daniil valmistui Leningradin polyteknisen instituutin sähkötekniikan tiedekunnasta. Hän työskenteli insinöörinä Kirovin tehtaalla ja osallistui toiseen maailmansotaan panssarijoukkojen komentajana. Vuonna 1942 hän liittyi Neuvostoliiton kommunistiseen puolueeseen. Sodan jälkeen Granin työskenteli sähköverkkolaitoksen päällikkönä ja suoritti jatko-opintoja. Graninin kirjailijanura alkoi vuonna 1949. Hänen tuotantonsa keskeinen teema ovat tiedemiesten, insinöörien ja keksijöiden työhön liittyvät eettiset ja yhteiskunnalliset ongelmat. Ensimmäinen menestysteos, romaani ”He etsivät” (Iskateli, 1954) kertoo ihanteellisesti byrokratiaa, välinpitämättömyyttä ja pyrkyryyttä vastaan taistelevasta tiedemiehestä. ”Häiden jälkeen” (Posle svadby, 1958) kuvaa komsomolin maaseudulle lähettämän nuoren keksijän kokemuksia. Nikita Hruštšovin suojasään hengessä kirjoitetun romaanin ”Päin ukkosta” (Idu na grozu, 1962) aiheena on uuden ja vanhan ajattelun kamppailu tiedemaailmassa. Sodanvastaista tuotantoa edustaa Ales Adamovitšin kanssa laadittu dokumentaarinen teos ”Leningradin piiritys” (Blokadnaja kniga, 1979). Granin työskenteli myös matkakirjailijana ja esseistinä. Hänen teostensa pohjalta on tehty useita elokuvia. Kirjailijalle myönnettiin sosialistisen työn sankarin arvonimi, kaksi Leninin ja useita muita kunniamerkkejä sekä Neuvostoliiton (1977) ja Venäjän (2001) valtionpalkinnot. Hän toimi aktiivisesti Neuvostoliiton kirjailijaliitossa ja kansalaisjärjestöissä. Gorbatšovin aikana Granin valittiin Neuvostoliiton kansanedustajaksi. ==Suomennettuja teoksia== * He etsivät: romaani. Petroskoi: Karjalan ASNT:n valtion kustannusliike, 1957. * Häiden jälkeen. Suom. Ritva Allinen. Helsinki: Kansankulttuuri, 1961. * Päin ukkosta: romaani. Suom. Roy Širokov. Moskova; Petroskoi: Edistys, 1964. * Ales Adamovitš & Daniil Granin. Leningradin piiritys: kohtaloita saarretussa kaupungissa. Englannin kielestä suomentanut Päivi Paju. Helsinki; Jyväskylä: Minerva, 2008. ==Lähteet== ==Aiheesta muualla== * Daniil Graninin teoksia Lib.ru -sivustolla Luokka:Neuvostoliittolaiset kirjailijat Luokka:Sosialistisen työn sankarit Luokka:Venäläiset kirjailijat Luokka:Vuonna 1919 syntyneet Luokka:Vuonna 2017 kuolleet
Quinton Jackson

Quinton Ramone Jackson (s. 20. kesäkuuta 1978), joka tunnetaan myös nimellä Rampage Jackson, on yhdysvaltalainen vapaaottelija. Hänellä on ollut vuodesta 2013 sopimus Bellator MMA:n kanssa ja hän on myös entinen UFC:n kevyen raskaansarjan mestari. ==Vapaaottelu-ura== Jackson oli UFC:n mestari toukokuusta 2007, jolloin voitti pitkäaikaisen mestarin Chuck Liddellin teknisellä tyrmäyksellä, heinäkuuhun 2008, jolloin hävisi Forrest Griffinille tuomariston päätöksellä. Hän puolusti mestaruuttaan menestyksellä kerran, syyskuussa 2007, jolloin voitti PRIDE Fighting Championshipsin mestarin Dan Hendersonin tuomariston päätöksellä. Ennen siirtymistään UFC:hen vuonna 2007 myös Jackson otteli pitkään PRIDEssa, vuodesta 2001. ==Näyttelijänä== Vapaaottelun lisäksi Jackson on esiintynyt useissa elokuvissa ja televisio- ohjelmissa, kuten Confessions of a Pit Fighter, Miss March, The Midnight Meat Train, Kellarin kunkku, Jackass sekä Pimp My Ride. Hänen suurin roolinsa oli toimintaelokuvassa The A-Team, jossa hän esitti Mr. T:n 1980-luvulla tunnetuksi tekemää hahmoa. ==Lähteet== ==Aiheesta muualla== * Jacksonin virallinen kotisivu * Jackson Sherdogissa * Jackson IMDB:ssa Luokka:Yhdysvaltalaiset vapaaottelijat Luokka:Afroamerikkalaiset Luokka:Vuonna 1978 syntyneet Luokka:Elävät henkilöt
Night Is Young

”Night Is Young” on laulu kanadalaiselta laulaja-lauluntekijä Nelly Furtadolta, ja ensimmäinen single ensimmäiseltä kokoelma-albumiltansa The Best Of Nelly Furtado. Laulun on kirjoittanut Furtado itse, Staybent Krunk-Delic ja Salaam Remi, joka tuotti laulun. == Taustaa == ”Night Is Young” oli vuotanut nettiin alkuvuodesta 2010 nimellä ”Free”. Se luultiin olevan Furtadon uudella albumilla Lifestyle, jota myöhemmin lykättiin. Lopulta se liitettiin kokoelma- albumille The Best of Nelly Furtado yhtenä kolmesta uudesta kappaleesta. Kappale sai ensi-iltansa virallisesti 3. lokakuuta 2010 BBC Radio 1:llä. Laulu on tyyliltään tanssi-elektroninen ja sanoitukset viittaavat sanontaan Carpe diem, nauttia elämästä, rakkaudesta ja hauskanpidosta. == Julkaisuhistoria == Alue Julkaistu Formaatti Levy-yhtiö Iso-Britannia http://www.nellyfurtado.com/bestof-splash/ 3.10.2010 Radio Geffen Records ==Lähteet== Luokka:Nelly Furtadon kappaleet Luokka:Vuoden 2010 kappaleet
Kansainvälinen radiotieteen unioni

Kansainvälinen radiotieteen unioni (International Union of Radio Science eli URSI) on vuonna 1919 perustettu radiotieteen tutkimusta edistävä maailmanlaajuinen organisaatio. Sillä on 35 maassa kansalliskomitea. URSIn toimialue kattaa sähkömagneettisen spektrin. Organisaation päätapahtuma on kolmen vuoden välein pidettävä yleiskokous. URSIn toiminta tehdään 10 tieteellisessä komissiossa. Suomen URSIn kansalliskomitealla on 15 jäsenyhteisöä ja se järjestää vuosittaiset Radiotieteen päivät. ==Lähteet== * URSI * Suomen URSI kansalliskomitean sivusto Luokka:Fysiikan järjestöt
Tadeusz Bór-Komorowski

Tadeusz Komorowski (1. kesäkuuta 1895 – 24. elokuuta 1966) oli puolalainen kenraali, joka tunnetaan paremmin nimellä Bor-Komorowski. Komorowski syntyi Lwówissa, Itävalta-Unkarissa (nykyisin Ukrainassa). Ensimmäisessä maailmansodassa hän palveli upseerina Itävalta-Unkarin armeijassa, ja sodan jälkeen hänestä tuli Puolan armeijan upseeri ja Grudziądzin Ratsuväkikoulun komentaja. == Kansannousun johtajana == Komorowski osallistui Saksaa vastaan käytyihin taisteluihin toisen maailmansodan alussa vuonna 1939. Hän auttoi koodinimellä Bór järjestämään vastarintaliikkeen toimintaa Krakovan alueella. Heinäkuussa 1941 hänestä tuli Kotiarmeijan eli AK:n apulaiskomentaja, ja hänet nimitettiin maaliskuussa 1943 prikaatikenraaliksi. Vuonna 1944, kun Neuvostoliiton joukot etenivät Puolaan, Puolan pakolaishallitus Lontoossa kehotti Bor-Komorowskia valmistautumaan aseelliseen kapinaan Varsovassa. Pakolaishallitus halusi palata pääkaupunkiin vapauttamaan puolalaiset ja estämään kommunistien valtaantulo Puolassa, mitä Stalin oli selkeästi käynnistämässä. Varsovan kansannousu alkoi Komorowskin käskystä 1. elokuuta 1944, ja kapinalliset ja Kotiarmeija valtasivat suurimman osan Keski- Varsovasta. Neuvostoliiton armeija oli vain parinkymmenen kilometrin päässä Varsovasta. Stalinin määräyksestä kansannousulle ei annettu mitään apua. Stalin kuvasi kansannousua rikolliseksi seikkailuksi. Britannia onnistui pudottamaan kapinallisille tarvikkeita lentoteitse, mutta ne päätyivät enimmäkseen saksalaisille. Saksalaisten käytettävissä oli suuria joukkoja Waffen-SS:sta ja lisäksi Neuvostoliiton armeijan karkureita, jotka toimivat erityisen brutaalisti, Erich von dem Bachin komentamina. Syyskuussa 1944 Bor- Komorowski ylennettiin Puolan armeijan ylipäälliköksi. == Kansannousun jälkeen == Kaksi kuukautta taistelujen jälkeen Bor-Komorowski antautui saksalaisille sillä ehdolla, että Saksa pitää AK:n taistelijoita sotilaina. Bor-Komorowski joutui internointileirille Saksassa. Huolimatta saksalaisten painostuksesta hän kieltäytyi antamasta antautumismääräystä Puolan Kotiarmeijalle, joka taisteli edelleen Saksan määräysvallan alla olevassa Puolassa. Vapauduttuaan sodan lopussa hän vietti loppuelämänsä Lontoossa, jossa hän toimi aktiivisesti Puolan emigranttipiireissä. Vuosina 1947–1949 hän toimi pääministerinä Puolan pakolaishallituksessa, jota ei tosin enää pidetty Puolan hallituksena Länsi- Euroopan maiden taholta. Lontoossa hän kirjoitti elämäkerran Maanalainen armeija (1951). Hän kuoli Lontoossa 71-vuotiaana.. == Katso myös == * Varsovan kansannousu == Lähteet == Luokka:Puolalaiset kenraalit Luokka:Puolan vastarintaliikkeen henkilöt Luokka:Vuonna 1895 syntyneet Luokka:Vuonna 1966 kuolleet
WebM

WebM on Googlen kehittämä lisenssimaksuton säiliötiedostomuoto, jonka kehitystavoite on olla korkealaatuinen avoin standardi HTML5-videolle. WebM- tiedostossa VP8-koodekilla pakattu video ja Vorbis-koodekilla pakattu ääni sisällytetään Matroskaan perustuvaan säiliöön. Uudemmissa versioissa WebM tukee myös VP9-videokoodekkia ja Opus-äänikoodekkia. Hanke julkaisee WebM:ään liittyviä ohjelmia BSD-lisenssin alla ja kaikki käyttäjät saavat maailmanlaajuisen, ei-eksklusiivisen, ilmaisen, rojaltittoman patenttilisenssin. ==Katso myös== * WebP == Lähteet == == Aiheesta muualla == *Virallinen sivusto Luokka:Videotiedostomuodot Luokka:Seulonnan keskeiset artikkelit Luokka:Avoimet standardit
Mr. Nobody

Mr. Nobody voi tarkoittaa seuraavia asioita: * Mr. Nobody, elokuva vuodelta 2009 * Mr. Nobody, DC Comicsin sarjakuvahahmo * ”Mr. Nobody”, Anžej Dežanin kappale
Cezary Augustynowicz

Cezary Augustynowicz (s. 18. joulukuuta 1970, Morąg) on puolalainen black metal -muusikko, joka on toimii yhtyeen Christ Agony laulaja-kitaristina. == Diskografia == Christ Agony * * * * * * * * Moon * * * Whispers * Nox Lunaris * Union * Vierailuja * Behemoth - * Vader - * Frost - == Aiheesta muualla == * Luokka:Puolalaiset metallimusiikin laulajat Luokka:Puolalaiset metallimusiikin kitaristit Luokka:Puolalaiset sanoittajat Luokka:Metallimusiikin sanoittajat Luokka:Vuonna 1970 syntyneet Luokka:Elävät henkilöt
Boston Promenade

''' Boston Promenade (ent. Boston Promenade Big Band/Jazz Band) on Helsingissä toimiva big band -orkesteri. Boston Promenade perustettiin alun perin Helsingin kauppakorkeakoulun ylioppilaskunnan yhteyteen vuonna 1964, ja se on vuosien saatossa kasvanut puhallinseitsikosta täysmittaiseksi big bandiksi. == Kokoonpano ja toiminta == Orkesteriin kuuluu kapellimestari, 5 saksofonistia, 4 pasunistia, 4 trumpetistia, komppiryhmä (yht. 18 soittajaa), 4-6 laulusolistia sekä kaksi ääniteknikkoa. Nykyisin Boston Promenade esiintyy itse järjestetyissä konserteissa sekä erilaisissa yksityistilaisuuksissa. Viiden vuoden välein järjestetään juhlakonsertti. Yhtyeen musiikkirepertuaari koostuu nykyisin niin vanhoista jazz-standardeista kuin soul-, funk-, pop- ja rock-klassikoista sisältäen myös kotimaista tuotantoa. Yhteistyötä on tehty monien suomalaisten artistien kuten myös Boston Promenaden entisten jäsenten kanssa. Boston Promenade osallistuu hyväntekeväisyystoimintaan ja on yksi Lastenklinikoiden Kummeista. == Diskografia == * Janitsaarijatsin nousu ja uho (1975) * Reaching for a Rainbow (1986) * On the Rocks (1990) * Walking the big Duck (1997) * History (1999) * Joulu (2002) * Going Up? (2005) * Valkokankaan Helmet (2006) (ei omakustanne) * From The Red Book (2010) * Lähtisitkö (2014) == Aiheesta muualla == * Kotisivut: http://www.bostonpromenade.com * Facebook- sivut: http://www.facebook.com/bostonpromenade Luokka:Suomalaiset orkesterit Luokka:Helsingin musiikki
Maarata

Maarata on 500 cc nelitahtisilla, kaksivaihteisilla, jarruttomilla metanolia käyttävillä moottoripyörillä tapahtuvaa kilpa-ajoa. Laji muistuttaa speedwayta. Merkittävimmät erot ovat: *Ratapituus: Speedwayn ratapituudet ovat 260–425 m. Maaratakilpailussa käytetään pidempiä 450–1 500 m ratoja. **Speedwayssä rata-alue on tasainen, maaratakilpailuissa mutkat ovat sisäänpäin kallistettuja. * Pyörä: Speedwaypyörä on jousittamaton. Maaratapyörässä sallitaan jousitettu takarengas. * Suuremman radan johdosta maaratakilpailun erässä voi ajaa 6 kilpailijaa kerrallaan. Speedwayssä kilpailijoita on erää kohden neljä. Suomessa ratana käytetään yleensä raviratoja. Vuonna 2012 Kauhajoelle valmistui Suomen ensimmäinen erityisesti moottoripyörille tarkoitettu maarata, jonka pituus on n. 650 metriä. Puhekielessä maarata-ajot tunnettiin jappiajoina. Nimitys syntyi kisakaytössä yleisestä J.A.P.-moottorista.Muistokirjoitus Paavo M. Petäjälle == Lähteet == Luokka:Moottoripyöräurheilu
Prozak

Prozak (oik. Steven T. Shippy, s. 8. marraskuuta 1971 Saginaw, Michigan) on yhdysvaltalainen rap-muusikko ja elokuvaohjaaja. Hänen nimensä on muunnelma tunnetusta mielialalääkkeestä Prozacista, joka tunnetaan yleismaailmallisesti paremmin fluoksetiinin kauppanimenä. Prozak on taustaltaan egyptiläinen. == Albumit == * 2001: Aftabirth * 2008: Tales From The Sick * 2010: The Hitchcock of Hip-Hop === Bedlam === * 1999: Chemical Imbalancez Volume One * 2000: Chemical Imbalancez Volume Two * 2003: Chemical Anthology - Rerelease of Vol-1 and 2 * 2002: Shock Treatment * 2003: Bedlamitez Rize * 2003: The Wicked Stock Show * 2006: Hellridez-The Best Of Bedlam * TBA: Unholy Resurrection === Project Deadman === * 2004: Self Inflicted * TBA: Horrifik Thoughts Luokka:Yhdysvaltalaiset muusikot Luokka:Vuonna 1971 syntyneet Luokka:Elävät henkilöt
Jarno Peltonen

Jarno Juhani Peltonen (s. 5. maaliskuuta 1936 Tampere) on Didrichsenin taidemuseon hallituksen puheenjohtaja ja kansainvälisesti arvostettu taiteen asiantuntija. Hän toimi vuodesta 1974 eläkkeelle jäämiseensä asti Taideteollisuusmuseon johtajana.Lisää lumoa ja tehoa museoon, Helsingin Sanomat, Nimiä tänään, 5.3.1996Onnellisten ihmisten kaupunki Onlinelibrary.wiley.com Peltonen on valmistunut 1964 filosofian maisteriksi Helsingin yliopistosta. ==Teokset== *Ilmari Tapiovaara : sisustusarkkitehti,Taideteollisuusmuseo, [1984] ISBN 951-95806-5-4 Taideteollisuusmuseon julkaisu, ISSN 0780-413X; 11 *Sauna : made in Finland (toim. ja haastattelut) Tammi, 1997 ISBN 951-31-0792-2 * The Lunning prize : Nationalmuseum, Stockholm, 1986 ISBN 91-7100-297-9 Nationalmusei utställningskatalog, ISSN 0585-3222; nr 489 (työryhmässä) ==Lähteet== Luokka:Suomalaiset taidemuseonjohtajat Luokka:Vuonna 1936 syntyneet Luokka:Elävät henkilöt
Kosmonautiikan museo

Kosmonautiikan museo on Moskovassa sijaitseva entinen neuvostoliittolainen ja nykyinen venäläinen avaruuden tutkimuksen museo. Sen päällä on Avaruuden valloittajien muistomerkki.J. Chater and N. Toohey (toim.): Moon Moscow and St. Petersburg. Public Affairs 2009. p. 171. Monumentti pystytettiin vuonna 1964. Museo avattiin 10. huhtikuuta 1981.. Museolla on 85 000 avaruustoimintaan liittyvää esinettä.http://www.russianmuseums.info/M329 Museon pääteemoja ovat Neuvostoliiton avaruusohjelman pääsuunnittelija Sergei Koroljov, lyhyesti Sputnik, kuuluotain ja Venera-venusluotain sekä Sojuz- avaruusohjelma ja muut miehitetyt avaruuslennot. Vuonna 2009 museo avattiin kolmivuotisen remontin jälkeen. Nykyään se esittelee koko maailman avaruusohjelmia, lähinnä ISS-avaruusteeman ja Yhdysvaltojen, Kiinan ja Intian kantorakettien pienoismallien kautta. Museossa vierailee vuosittain 300 000 ihmistä. == Kuvia == Tiedosto:Soviet rocket propulsion RD-214.JPG|Rakettimoottori RD-270. Tiedosto:Gagarin's capsule in Moscow Cosmonautics museum.jpg|Juri Gagarinin avaruusalus. Tiedosto:Soviet moonrover.JPG|Kuuauto Lunohod. ==Lähteet== ==Aiheesta muualla== * Museon lyhyt kuvaus venäjäksi Luokka:Moskovan museot Luokka:Neuvostoliiton avaruustoiminta cs:Památník pokořitelů kosmu es:Monumento a los Conquistadores del Espacio fr:Monument des Conquérants de l'Espace pl:Pomnik Zdobywców Kosmosu
Johanna Försti

Johanna Försti (s. 1974 Evijärvi) on suomalainen laulaja. Hän on laulanut lukuisissa yhtyeissä ja esiintynyt televisio-ohjelmissa. Förstin ensimmäinen sooloalbumi, rumpali Teppo Mäkysen ”The Stance Brothers” -projektiin perustuva Jo Stance julkaistiin lokakuussa 2010. == Opinnot == Försti kasvoi musikaalisessa perheessä. Kaustisen kansanmusiikkijuhlat on myöntänyt hänen äidilleen Kaisu Förstille Mestaripelimanni-arvonimen. Försti aloitti musiikkiopinnot 10-vuotiaana soittimenaan viulu, jota hän soitti aktiivisesti vuoteen 1998 saakka. Hän opiskeli Kaustisen musiikkilukiossa ja myöhemmin Jyväskylän yliopistossa musiikkikasvatuksen laitoksella. Förstin laulajanura alkoi Jyväskylässä ikään kuin sattumalta, kun hänet laitettiin taustalaulajaksi tyttöbändi Souldiersin harjoituksissa. Kun yhtyeen soololaulajan ääni petti, Försti pääsi hänen tilalleen. Försti on opiskellut myös Helsingin ammattikorkeakoulu Stadiassa Pop/jazzmusiikin koulutusohjelmassa. Försti soittaa viulun lisäksi pianoa, kitaraa, bassoa ja banjoa. == Yhtyeet ja esiintymiset == Försti on laulanut Sami Pitkämön orkesterissa MTV3:n Tanssii tähtien kanssa -televisio-ohjelmassa. Hän on lisäksi toiminut Yle TV2:n Obladii-musiikkiohjelman vakituisena kapteenina. Förstin ja rumpali Teppo Mäkysen yhteinen albumi Jo Stance julkaistiin 13. lokakuuta 2010 Ricky-Tick Records -levymerkillä sekä CD- että LP-muodossa. Albumilta julkaistiin kesäkuussa 2010 single ”Hey Girl”, ja kappale oli Radio Helsingin soitetuin heinäkuussa 2010. Itse albumi nousi Suomen viralliselle albumilistalle viikolla 43/2011 sijalle 36, ja pysyi listalla neljä viikkoa. Edellä mainittujen yhtyeiden lisäksi Försti hän on laulanut soul- ja funkmusiikkia muun muassa UMOn, Lenni-Kalle Taipaleen, Sami Saaren, Niko Ahvosen, Heikki Silvennoisen, Tuomo Prättälän, Quintessencen, Huban, Lemmen Jättiläisten, Jellyn sekä Boston Promenaden kanssa. Hän laulaa yhdellä kappaleella Cheekin vuonna 2008 julkaistulla levyllä Kuka sä oot.Kuka sä oot -albumin arvostelu Tuoreet Platat -sivustolla Lisäksi hän toimi Kaartin Combon solistina Presidentinlinnassa vuoden 2010 itsenäisyyspäivän vastaanotolla. Försti oli mukana Tähdet, tähdet -televisiosarjan kolmannella tuotantokaudella syksyllä 2016 ja sijoittui toiseksi.Pete Parkkonen voitti Tähdet, tähdet -kilpailun == Lähteet == == Aiheesta muualla == * Jo Stancen verkkosivut * * Luokka:Suomalaiset soullaulajat Luokka:Vuonna 1974 syntyneet Luokka:Elävät henkilöt
Suuren isänmaallisen sodan keskusmuseo

Suuren isänmaallisen sodan keskusmuseo () tai lyhyesti Voitonmuseo (ven. Музей Победы) on Moskovassa sijaitseva sotamuseo. Se on eräs suurta isänmaallista sotaa eli toista maailmansotaa esittelevistä sotamuseoista entisen Neuvostoliiton alueella. Moskovan Suuren isänmaallisen sodan keskusmuseo sijaitsee Poklonnaja Gorassa. Museo avattiin 9. toukokuuta 1995. Sen suunnitteli Anatoli Trofimovitš Poljanski. Museon rakentaminen aloitettiin vuonna 1986. Museossa on noin 80 000 näyttelyesinettä noin 14 000 neliömetrin tiloissa. Talvisodan alkamisen muistopäivänä 30. marraskuuta 2019 museo kertoi Twitter-tilillään talvisodan alkamisesta. Twiitti uutisoitiin Suomessa laajasti, koska twiitin tulkittiin tarkoittaneen, että talvisodan aloituksen syynä oli suomalaisen tykistön ammunta Neuvostoliiton joukkojen asemiin eli toisin sanoen että Suomi olisi ampunut Mainilan laukaukset. Muutama päivä myöhemmin museo vastasi Iltalehden lähettämään tiedusteluun, että twiitin sanoma oli käännetty venäjän kielestä virheellisesti: twiitin sisältö viittasi Neuvostoliiton Suomelle lähettämään noottiin. ==Kuvia== Tiedosto:ЦМ ВОВ. Зал Полководцев-03.jpg|Komentajien sali. ==Katso myös== * Valko-Venäjän Suuren isänmaallisen sodan historian valtionmuseo, vuonna 1943 perustettu suuren isänmaallisen sodan museo Valko-Venäjän Minskissä * Äiti synnyinmaa (Kiova), Ukrainan Kiovassa sijaitsevan Suuren isänmaallisen sodan museon yhteydessä Dneprin rantaharjanteella sijaitseva näkyvä patsas ==Lähteet== ==Aiheesta muualla== * Museon sivusto * Suuren isänmaallisen sodan keskusmuseo * Venäjän museot * Valokuvia museosta Luokka:Moskovan museot Luokka:Neuvostoliiton sotahistoria Luokka:Sotahistorialliset museot
Asevoimien keskusmuseo

Asevoimien keskusmuseo () on Moskovassa sijaitseva sotamuseo, joka tunnetaan edelleen myös Neuvostoarmeijan museona. Vladimir Lenin avasi museon ensimmäisen näyttelyn 25. toukokuuta 1919. 23. joulukuuta 1919 hyväksyttiin laki pysyvästä museosta. Museo sijaitsi vuosikymmenien aikana useissa eri paikoissa, kunnes se siirrettiin vuonna 1965 nykyiseen paikkaansa. thumb|0-8-0-sotilasjuna Ov 5067 ==Aiheesta muualla== * Museon sivusto Luokka:Moskovan museot Luokka:Sotatieteelliset museot ja näyttelyt
Tuvalun pääministeri

Tuvalun pääministeri on Tuvalun hallituksen päämies. Pääministerin valitsee parlamentti, jonka vaalit ovat neljän vuoden välein. Pääministeri valitsee hallituksen, johon hän voi valita korkeintaan kymmenen jäsentä. Parlamentti pystyy erottamaan pääministerin epäluottamuslauseen jälkeen. Tuvalulla on itsenäisyytensä aikana ollut neljätoista pääministeriä, joista kaksi on ollut virassa kahdesti. Nykyinen pääministeri on Kausea Natano. Nimi Astui virkaansa Luopui virastaan 1 Toaripi Lauti 1. lokakuuta 1978 8. syyskuuta 1981 2 Tomasi Puapua 8. syyskuuta 1981 16. lokakuuta 1989 3 Bikenibeu Paeniu 16. lokakuuta 1989 10. joulukuuta 1993 4 Kamuta Latasi 10. joulukuuta 1993 24. joulukuuta 1996 5 Bikenibeu Paeniu (2. kerta) 24. joulukuuta 1996 27. huhtikuuta 1999 6 Ionatana Ionatana 27. huhtikuuta 1999 8. joulukuuta 2000 7 Lagitupu Tuilimu 8. joulukuuta 2000 24. helmikuuta 2001 8 Faimalaga Luka 24. helmikuuta 2001 14. joulukuuta 2001 9 Koloa Talake 14. joulukuuta 2001 2. elokuuta 2002 10 Saufatu Sopoanga 2. elokuuta 2002 27. elokuuta 2004 11 Maatia Toafa 27. elokuuta 2004 14. elokuuta 2006 12 Apisai Ielemia 14. elokuuta 2006 29. syyskuuta 2010 13 Maatia Toafa (2. kerta) 29. syyskuuta 2010 24. joulukuuta 2010 14 Willy Telavi 24. joulukuuta 2010 1. elokuuta 2013 15 Enele Sosene Sopoaga 1. elokuuta 2013 19. syyskuuta 2019 16 Kausea Natano 19. syyskuuta 2019 == Lähteet == *
Tuvalun kenraalikuvernööri

Tuvalun kenraalikuvernööri on Tuvalun valtionpäämiehen Yhdistyneen kuningaskunnan monarkin edustaja Tuvalulla. Monarkki nimittää kenraalikuvernöörin pääministerin neuvon perusteella. Kenraalikuvernöörin virka on käytännössä seremoniallinen. Kenraalikuvernöörin tulee olla Tuvalun kansalainen sekä virkaan astuessaan 50–65 -vuotias. Kenraalikuvernöörin virka- asunto sijaitsee maan pääkaupungissa Funafutissa. Tuvalulla on ollut kymmenen kenraalikuvernööriä. Nykyinen kenraalikuvernööri on Tofiga Vaevalu Falani. Vuonna 2008 kenraalikuvernöörin palkkio oli 23 768 Australian dollaria vuodessa. == Luettelo kenraalikuvernööreistä == Kuva Nimi Virkakausi Monarkki 1 Fiatau Penitala Teo 1. lokakuuta 1978 – 1. maaliskuuta 1986 Elisabet II 2 Sir Tupua Leupena 1. maaliskuuta 1986 – 1. lokakuuta 1990 3 Sir Toaripi Lauti 1. lokakuuta 1990 – 1. joulukuuta 1993 4 Sir Tomu Sione 1. joulukuuta 1993 – 21. kesäkuuta 1994 5 Sir Tulaga Manuella 21. kesäkuuta 1994 – 26. kesäkuuta 1998 6 Sir Tomasi Puapua 26. kesäkuuta 1998 – 9. syyskuuta 2003 7 Faimalaga Luka 9. syyskuuta 2003 – 15. huhtikuuta 2005 8 Filoimea Telito 15. huhtikuuta 2005 – 16. huhtikuuta 2010 9 Iakoba Italeli 16. huhtikuuta 2010 – 12. elokuuta 2019 10 Tofiga Vaevalu Falani 29. syyskuuta 2021 – 10 Charles III == Lähteet == *
Live and Dangerous

Live and Dangerous on Thin Lizzyn livealbumi vuodelta 1978. Albumi menestyi erittäin hyvin Britanniassa nousten platinalevymyyntiin, ja se on noussut yhdeksi rockhistorian arvostetuimmista livealbumeista. Albumi on nauhoitettu vuoden 1977 kiertueella Lontoossa ja Torontossa. Albumin livenauhoituksen aitoudesta on esitetty ristiriitaisia väitteitä. Tuottaja Tony Viscontin mukaan albumi on "75-prosenttisesti studiossa nauhoitettu"http://www.tonyvisconti.com/artists/thinlizzy/live.htm#c Tony Viscontin kotisivulta, kun taas albumin kansivihko toteaa albumin olevan "75-prosenttisesti live"Albumin kansivihko. Albumi jäi kitaristi Brian Robertsonin viimeiseksi hänen erottuaan yhtyeestä vuonna 1978. DVD nimeltä Live and Dangerous julkaistiin vuonna 2007. Se sisältää materiaalia samalta kiertueelta sekä myös myöhemmistä konserteista. Vuoden 1977 kiertueelta oleva materiaali julkaistiin albumin vuoden 2011 remasteroidun version bonuksena DVD:nä. Vuonna 2009 julkaistiin Still Dangerous -niminen livealbumi, joka sisältää kappaleita vuoden 1977 konsertista Philadelphiasta. == Kappaleet == #"Jailbreak" (Phil Lynott) – 4:31 #"Emerald" (Brian Downey, Scott Gorham, Lynott, Brian Robertson) – 4:18 #"Southbound" (Lynott) – 3:44 #"Rosalie/Cowgirl's Song" (Downey, Lynott, Bob Seger) – 4:00 #"Dancing in the Moonlight (It's Caught Me in Its Spotlight)" (Lynott) – 3:50 #"Massacre" (Downey, Gorham, Lynott) – 2:46 #"Still in Love With You" (Lynott) – 7:40 #"Johnny the Fox Meets Jimmy the Weed" (Downey, Gorham, Lynott) – 3:32 #"Cowboy Song" (Downey, Lynott) – 4:40 #"The Boys Are Back in Town" (Lynott) – 4:30 #"Don't Believe a Word" (Lynott) – 2:05 #"Warriors" (Gorham, Lynott) – 3:52 #"Are You Ready" (Downey, Gorham, Lynott, Robertson) – 2:40 #"Suicide" (Lynott) – 5:00 #"Sha La La" (Downey, Lynott) – 4:18 #"Baby Drives Me Crazy" (Downey, Gorham, Lynott, Robertson) – 6:36 #"The Rocker" (Eric Bell, Downey, Lynott) – 3:58 ===Remasteroidun version (2011) bonus-kappaleet ja DVD=== 18. "Opium Trail" 19. "Bad Reputation" DVD #"Introduction"/"Rosalie" #"The Boys Are Back in Town" #"Emerald" #"Dancing in the Moonlight (It's Caught Me in Its Spotlight)" #"Massacre" #"Still in Love With You" #"Don't Believe a Word" #"Are You Ready" #"Sha La La" #"Baby Drives Me Crazy" #"Finale"/"Me and the Boys" == Muusikot == *Brian Downey - rummut, perkussiot *Scott Gorham - kitara, taustalaulu *Phil Lynott - basso, laulu *Brian Robertson - kitara, taustalaulu *John Earle - saksofoni kappaleessa "Dancing in the Moonlight" *Huey Lewis - huuliharppu "Baby Drives Me Crazy" == Lähteet == Luokka:Vuoden 1978 konserttitallenteet Luokka:Thin Lizzyn albumit
Varmuudesta

Varmuudesta () on filosofi Ludwig Wittgensteinin postuumisti julkaistu teos. Teos on koottu Wittgensteinin muistikirjoihinsa kirjoittamista huomautuksista, jotka hän kirjoitti viimeisen puolentoista elinvuotensa aikana, vuoden 1949 syksystä kuolemaansa, huhtikuuhun 1951 saakka. Teoksen viimeiset huomautukset on päivätty vain kahta päivää ennen Wittgensteinin kuolemaa. Elizabeth Anscombe ja Georg Henrik von Wright, kaksi Wittgensteinin kolmesta jäämistönhaltijasta, kokosivat teoksen eri muistikirjoista, ja teos julkaistiin vuonna 1969. Muistikirjat, joista teos on koottu, ovat von Wrightin luokituksen mukaan MS 172 (teoksen pykälät 1–65), MS 174 (§ 66–192), MS 175 (§ 193–425), MS 176 (§ 426–523) ja MS 177 (§ 638–676). Wittgenstein käsitteli vastaavia teemoja myös muissa muistikirjoissa, joita ei kuitenkaan sisällytetty teokseen. Vastaavasti kaikkea edellä mainittujen muistikirjojen sisältöä ei ole julkaistu tässä teoksessa, vaan muun muassa teoksissa Huomautuksia väreistä ja Yleisiä huomautuksia. Eräät tutkijat ovat pitäneet Varmuudesta-teosta Wittgensteinin kolmantena pääteoksena Tractatus Logico- Philosophicuksen ja Filosofisten tutkimusten ohella. Eräänä syynä tähän on se, että teos on temaattiselta yhtenäisyydeltään lähes ainutlaatuinen Wittgensteinin tuotannossa.von Wright 2001, s. 11. Varmuudesta-teoksen aiheena ovat tietoteorian alaan kuuluvat seikat, etenkin tiedon ja varmuuden käsitteet. Teoksen taustalla ovat George Edward Mooren teokset Terveen järjen puolustus ja Ulkomaailman olemassaolon todistus sekä Wittgensteinin käymät keskustelut Norman Malcolmin kanssa. == Käännökset == * Suomeksi teoksen on kääntänyt Heikki Nyman. * Teoksen ovat kääntäneet englanniksi Elizabeth Anscombe ja Denis Paul (). * Ranskaksi se on ilmestynyt nimellä De la certitude. == Lähteet == == Kirjallisuutta == * * * * * Wright, Georg Henrik von: ”Wittgenstein varmuudesta”. Teoksessa: Wittgenstein, Ludwig: Varmuudesta (s. 9–30). Luokka:Kirjat filosofiasta Luokka:Ludwig Wittgenstein
RWD-21

RWD-16, RWD-16bis ja RWD-21 olivat 1930-luvun puolalaisia yleisilmailulentokoneita, joita tuotti RWD. Suurin ero koneiden välillä oli RWD-21:n voimakkaampi moottori. RWD-16bis kehitettiin vuonna 1938 ja sen suunnitteli Andrzej Anczutin. Vain kansi konetta rakennettiin keväällä 1939. Kone oli moderni siinä suhteessa, että oli rinnakkainistuttava.Gujski, Robert: RWD-16 bis - retrieved on 27-5-2008 RWD-21-mallissa oli 91-hevosvoimainen moottori. Koneen prototyyppi lensi helmikuussa 1939. Kuusi konetta ehdittiin valmistaa ennen Saksan hyökkäystä Puolaan.Gujski, Robert: Produkcja samolotów i szybowców w S.L. i D.W.L. - retrieved on 27-5-2008 ==Lähteet== *Andrzej Glass: "Polskie konstrukcje lotnicze 1893-1939" (Polish aviation constructions 1893-1939), WKiŁ, Warsaw 1977, p.322-323 ==Aiheesta muualla== *Photos and drawings at Ugolok Neba 21 Luokka:Puolalaiset yleisilmailukoneet Luokka:1930-luvun yleisilmailukoneet
Yalın

Yalın (oikea nimi Hüseyin Yalın) on turkkilainen poplaulaja. Hän saavutti menestystä laululla "Zalim". ==Yksityiselämä== Hüseyin Yalın syntyi 30. maaliskuuta 1980 Istanbulissa, Turkissa. Hän sävelsi ensimmäisen laulun lukiovuosinaan ja kaivautui syvemmälle musiikkiin, kun opiskeli yliopistossa taloustieteitä. Tuolloin hän levytti ensimmäisen demo-CD:n. Yalınista tuli Turkin suosituimpia laulajia. Luokka:Turkkilaiset laulajat Luokka:Vuonna 1980 syntyneet Luokka:Elävät henkilöt
Iterointi

Iterointi on yleinen nimitys menetelmille, joissa samoja työvaiheita toistetaan niin kauan, kunnes toistot halutaan lopettaa. Iteroinnissa toistettavaa työvaihetta kutsutaan iteraatioksi tai iterointiaskeleeksi. Iterointi ei välttämättä aina konvergoidu kohti haluttua lopputulosta. Esimerkki yksinkertaisesta iteraatiosta on vaikkapa lautasella olevan kakun leikkaaminen osiin siten, että ensin kakku leikataan puoliksi, jonka jälkeen puolikkaat leikataan puoliksi ja palasten puolittamista jatketaan kunnes palat ovat halutun kokoisia. Tässä menetelmässä iterointiaskel on "Leikkaa lautasella olevat palat puoliksi" ja tätä iterointiaskelta toistetaan haluttuun rajaan asti. == Matematiikassa == Matematiikassa iteroinniksi kutsutaan esimerkiksi menetelmiä joissa esimerkiksi yhtälö ratkaistaan approksimatiivisesti toistamalla laskutoimituksia, jotka tuottavat yhä tarkemman lopputuloksen, kunnes haluttu tarkkuus on saavutettu. == Tietojenkäsittelyssä == Ohjelmointikielissä yleisen silmukkarakenteen yhtä kierrosta kutsutaan iteraatioksi. Java-koodi, joka tulostaa lukujonosta (0,1,2,...,9) yhden termin kerrallaan. for (int i = 0; i < 10; i++){ System.out.println(i); } Ohjelmistotuotannossa iteraatio voidaan myös yhdistää iteratiiviseen ohjelmistokehitykseen. == Terveydenhuollossa == Lääkkeen määrääjä voi rajoittaa lääkkeen saannin tapahtuvaksi määräajoin iteroinnilla eli määräämällä lääkemääräyksen toimitettavaksi uudelleen. Iterointia varten lääkemääräykseen merkitään "iter semel" (toimitetaan kerran uudelleen), "iter bis" (toimitetaan kahdesti uudelleen) tai "iter ter" (toimitetaan kolmesti uudelleen).Sosiaali- ja terveysministeriön asetus lääkkeen määräämisestä. == Lähteet == Luokka:Numeerinen analyysi Luokka:Seulonnan keskeiset artikkelit Luokka:Tietojenkäsittelytiede
Christmas Album

Christmas Album on Boney M. -yhtyeen marraskuussa 1981 julkaistu kuudes studioalbumi. Sen materiaali koostuu ainoastaan jouluaiheisista kappaleista – mukana on muun muassa jo vuonna 1978 julkaistu hittisingle ”Mary's Boy Child/Oh My Lord”. Yhtä lukuun ottamatta kaikki kappaleet ovat cover- versioita. ==Kappaleet== A-puoli # # # # # # B-puoli # * # # # # # ==Kokoonpano== *Liz Mitchell – laulu kappaleissa 1–4, 6 ja 7–11 *Marcia Barrett – taustalaulu kappaleissa 3, 4 ja 6 *Frank Farian – laulu kappaleessa 12, taustalaulu *London Christmas Choir – kuoro *Katie Kissoon – laulu, sopraano *Joy Yates – laulu, altto *Helen Shappelle – laulu, sopraano *Simon Bell – laulu, tenori *Nick Curtis – laulu, tenori *George Chandler – laulu, baritoni *Russell Stone – laulu, basso *Jerry Rix – taustalaulu kappaleessa 1, basso *Curt Cress – rummut *Dave King – bassokitara *Günther Gebauer – bassokitara *Mats Björklund – kitara *Johan Daansen – kitara *Harry Baierl – kosketinsoittimet *Kristian Schultze – kosketinsoittimet *Lontoon filharmoninen orkesteri – orkesteri ==Lähteet== Luokka:Boney M:n albumit Luokka:Vuoden 1981 albumit
Samum

Samum samūm = 'myrkkytuuli') on Pohjois-Afrikassa ja Etu-Aasiassa autiomaasta kesäaikaan puhaltava kuiva, hyvin kuuma tuuli. Tuulen mukana kulkeutuva hiekka ja pöly heikentävät näkyvyyttä. Tuuli on hyvin kuiva, ja sen lämpö voi olla 50 °C. Tuuli on hyvin lyhytkestoinen, alle vuorokaudenMediatheek, viitattu 4.10.2010 (Archive.org)"Samum". Otavan Iso tietosanakirja osa 7, p. 1028 Helsinki: Otava 1964, jopa vain 20 minuuttia. Muita kirjoitusmuotoja ovat samiel, sameyel, samoon, samun, simoun ja simoon. ==Katso myös== * Khamsin * Harmattan == Lähteet == Luokka:Tuulet
New Yorkin metropolialue

New Yorkin metropolialue () on 20 miljoonan asukkaan alue Yhdysvalloissa. Alue käsittää New Yorkin osavaltion eteläosan lisäksi New Jerseyn, Pennsylvanian ja Connecticutin osavaltion osia. Suurin kaupunki on New York City. Luokka:New Yorkin maantiede Luokka:New Jerseyn maantiede Luokka:Connecticutin maantiede Luokka:Pennsylvanian maantiede Luokka:Yhdysvaltain suurkaupunkialueet